[bookmark: _Hlk69312179]Atbildes uz piegādātāja izteiktajiem jautājumiem, komentāriem/priekšlikumiem
apspriedē ar piegādātājiem
„Priekšlikumi Rīgas vēsturiskā centra un tā aizsardzības zonas teritorijas plānojuma risinājumiem vides jomā un ietekmes uz vidi stratēģiskais novērtējums”
ID Nr. RVP PAD 2026/10 AP

	1. priekšlikums: (Par kvalifikācijas un atlases prasību 1.2. punkts) „Rekomendēts svītrot, jo kritērijs nepamatoti ierobežo konkurenci vides konsultāciju uzņēmumiem, kas veic visaptverošus SIVN[footnoteRef:1].  [1:  Teritorijas izmantošanas un apbūves noteikumi.] 

Lai nodrošinātu pretendenta pieredzi TIAN[footnoteRef:2] risinājumu izstrādē, rekomendējam precizēt šo punktu, nosakot, ka attiecīgo pieredzi var nodrošināt, ja pretendenta izstrādātā SIVN ietvaros tika iekļauti priekšlikumi teritorijas plānojuma risinājumiem. [2:  Ietekmes uz vidi stratēģiskā novērtējuma.] 

Papildus, rekomendējam harmonizēt prasību ar 1.1. punkta redakciju, aptverot arī pieredzi.”
	Atbilde: Pasūtītājs ir izvērtējis priekšlikumu, un sniedz skaidrojumu, ka prasībā noteiktais pieredzes periods – kopš 2021. gada – ir samērīgs un pietiekami iekļaujošs, ņemot vērā teritorijas plānošanas procesu aktualizāciju pēc administratīvi teritoriālās reformas un jaunu pašvaldību teritorijas plānojumu izstrādes uzsākšanu. Prasības mērķis ir pārliecināties, ka pretendentam ir aktuāla un tieši attiecināma pieredze pilna apjoma pašvaldības teritorijas plānojuma izstrādē.
Rīgas vēsturiskā centra un tā aizsardzības zonas teritorijas plānojuma izstrādei ir nepieciešama kompleksa izpratne par pilna apjoma teritorijas plānojuma izstrādes procesu, tostarp par vides un dabas aizsardzības jautājumu integrēšanu teritorijas plānojuma risinājumos. Lokālplānojumu un teritorijas plānojumu grozījumu izstrāde parasti aptver noteiktu teritoriju vai konkrētu jautājumu loku un tādēļ pati par sevi neapliecina pretendentam nepieciešamo pieredzi pilna apjoma pašvaldības teritorijas plānojuma izstrādē.
Tāpat Pasūtītājs nepiekrīt priekšlikumam par tādas pieredzes atzīšanu, kas izpaudusies tikai priekšlikumu teritorijas plānojuma risinājumiem izstrādē SIVN ietvaros. SIVN ietvaros sagatavoti priekšlikumi teritorijas plānojuma risinājumiem paši par sevi neapliecina pieredzi teritorijas plānojuma kā plānošanas dokumenta izstrādē.
Pakalpojuma kvalitatīvai izpildei Pretendentam ir nepieciešama tieša pieredze plānošanas dokumentu izstrādē, tostarp izpratne par teritorijas plānojuma struktūru un saturu, normatīvo aktu prasībām, kā arī teritorijas plānojuma risinājumu un to formulējumu sagatavošanu atbilstoši plānošanas dokumentiem piemērojamajām prasībām un juridiskās tehnikas principiem.
Ņemot vērā minēto, uzskatām, ka apspriedes ar piegādātājiem noteiktās kvalifikācijas un atlases prasības atbilst plānotā iepirkuma priekšmetam, tāpēc ieteiktie labojumi netiek veikti.

	1. priekšlikums: (Par kvalifikācijas un atlases prasību 1.6.2. apakšpunkts) „Nosacījums nepamatoti sašaurina vides speciālistu konkurenci. Rekomendējam pielīdzināt pretendenta kvalifikācijai un pieļaut pieredzi arī TP[footnoteRef:3] grozījumiem un lokālplānojuma izstrādei, izsakot punktu šādā redakcijā “1.6.2. kuram pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanai) ir pieredze SIVN un tā vides pārskata izstrādē vismaz vienam valstspilsētas pašvaldības teritorijas plānojumam, un/vai tā grozījumiem, un/vai lokālplānojumam.” [3:  Teritorijas plānojums.] 

	Atbilde: Pasūtītājs ir izvērtējis priekšlikumu, un sniedz skaidrojumu, ka, priekšlikumā piedāvātā prasības redakcija ir samērīga ar iepirkuma priekšmeta būtību un ļauj sasniegt pasūtītāja izvirzīto mērķi, vienlaikus paplašinot potenciālo pretendentu loku.
Ņemot vērā minēto, vides zinātņu speciālista kvalifikācijas un atlases prasība iepriekšējai pieredzei precizēta redakcijā: „kuram pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanai) ir pieredze SIVN un tā vides pārskata izstrādē vismaz vienam valstspilsētas pašvaldības teritorijas plānojumam, un/vai tā grozījumiem, un/vai lokālplānojumam”.

	1. priekšlikums: (Par kvalifikācijas un atlases prasību 1.6.3. apakšpunkts) „Lai kvalifikācijas prasības būtu piemērotākas plānotajam darba uzdevumam, rekomendējam izteikt 1.6.3. punktu šādā redakcijā “1.6.3. kuram pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanai) ir pieredze vienā pētījumā un/vai projektā, kas saistīts ar energoefektivitātes  un klimatneitralitātes  risinājumu izstrādi teritorijas plānojuma sastāvā vai pieredze teritorijas plānojuma risinājumu izstrādē energoefektivitātes un klimatneitralitātes jomā, t.sk. SIVN un tā vides pārskata izstrādes ietvaros.”
	Atbilde: Pasūtītājs ir izvērtējis priekšlikumu, un sniedz skaidrojumu, ka, priekšlikumā piedāvātā prasības redakcija ir samērīga ar iepirkuma priekšmeta būtību un ļauj sasniegt pasūtītāja izvirzīto mērķi, vienlaikus paplašinot potenciālo pretendentu loku.
Ņemot vērā minēto, vides speciālista kvalifikācijas un atlases prasība iepriekšējai pieredzei precizēta redakcijā: „kuram pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanai) pieredze teritorijas plānojuma risinājumu izstrādē energoefektivitātes un klimatneitralitātes jomā, t.sk. SIVN un tā vides pārskata izstrādes ietvaros”.

	1. priekšlikums: (Par piedāvājumu vērtēšanas kritēriju „Pretendenta piedāvātā līgumcena, EUR, bez PVN (A)”) „Rekomendējam punktu piešķiršanu noteikt arī tehniskajā specifikācijā uzskaitītajiem piesaistāmajiem speciālistiem (skat. komentārus sadaļā “3. Par tehnisko specifikāciju (noteikumu 1. pielikums).”
	Atbilde: Pasūtītājs ir izvērtējis priekšlikumu, un sniedz skaidrojumu, ka nepiekrīt ierosinājumam par attiecīgo jomu speciālistu iekļaušanu kvalificējošo ekspertu sarakstā vai papildu punktu piešķiršanu par šādu ekspertu nodrošināšanu, tā kā papildu speciālisti tehniskajā specifikācijā ir norādīti, lai konceptuāli akcentētu Rīgas vēsturiskā centra un tā aizsardzības zonas būtiskās jomas, kurās teritorijas plānojuma izstrādē nepieciešama atbilstoša kompetence un ekspertīze. 
Tehniskajā specifikācijā minēto speciālistu norādīšana tehniskajā specifikācijā nav saistīta ar prasību pretendentam nodrošināt konkrētus speciālistus, kuru izglītība un profesionālā pieredze tiktu atsevišķi vērtēta iepirkuma kvalifikācijas prasību vai piedāvājumu vērtēšanas ietvaros, tādēļ pasūtītājs šo speciālistu konkrēto izglītību un profesionālo pieredzi nevērtēs.
Ņemot vērā minēto, uzskatām, ka apspriedes ar piegādātājiem noteiktās kvalifikācijas un atlases prasības atbilst plānotā iepirkuma priekšmetam un saimnieciski visizdevīgāk piedāvājuma noteikšanas kritēriji izvirzīti korekti, tāpēc labojumi netiek veikti.

	1. priekšlikums: (Par tehniskās specifikācijas 4.8. punktu) „Tehniskajā specifikācijā norādīts, ka pakalpojuma izpildē jāpiesaista četri jomu speciālisti. Tajā pašā laikā šie jomu speciālisti neparādās ne kvalifikācijas prasībās, ne pie papildu punktiem. Ņemot vērā attiecīgo jomu ekspertu lomu pakalpojuma kvalitatīvā izpildē, rekomendējam iekļaut tos vai nu pie kvalificējošajiem ekspertiem, vai paredzēt papildu punktu piešķiršanu par šādu ekspertu nodrošināšanu. Papildus, rekomendējam iekļaut prasību, ka attiecīgajiem ekspertiem ir jābūt pieredzei SIVN vai teritorijas plānošanas dokumentu izstrādē. 
Ņemot vērā Tehniskās specifikācijas 4.2.3. punkta prasības, rekomendējam papildināt 4.8. punktā noteikto speciālistu sarakstu, iekļaujot tajā rūpniecisko avāriju risku speciālistu, jo prasību noteikšanai riska objektiem nepieciešamas specifiskas tehniskās zināšanas un pieredze.”
	Atbilde: Pasūtītājs ir izvērtējis priekšlikumus, un sniedz skaidrojumu, ka nepiekrīt priekšlikumam papildināt tehniskajā specifikācijā noteikto ekspertu sarakstu ar rūpniecisko avāriju riska speciālistu. Rūpniecisko avāriju riska jautājumi Rīgas vēsturiskā centra un tā aizsardzības zonas teritorijas plānojuma izstrādē nav identificējami kā būtiska atsevišķa vides jautājumu joma. Atbilstoši Valsts vides dienesta uzturētajai rūpniecisko avāriju riska objektu datubāzei (pieejams: https://registri.vvd.gov.lv/rupniecisko-avariju-riska-objekti/?exec=1) Rīgas vēsturiskā centra un tā aizsardzības zonas teritorijā šādi objekti neatrodas, un teritorijas plānojumā šādu objektu izvietošana netiks paredzēta.
Atbilde saistībā ar tehniskajā specifikācijā norādīto speciālistu vērtēšanai, jau sniegta iepriekš. (Skatīt atbildi uz 4. priekšlikumu)
Ņemot vērā minēto, uzskatām, ka apspriedes ar piegādātājiem noteiktās kvalifikācijas un atlases prasības atbilst plānotā iepirkuma priekšmetam, tāpēc labojumi netiek veikti.

	1. priekšlikums: (Par līguma projekta 7.2. punktu) „Līguma punkts ir juridiski neskaidrs. Pretendents piedāvā šādu redakciju: Līdzēji nekavējoties informē viens otru par apstākļiem, kuru rezultātā Līdzējam ir radušies vai var rasties zaudējumi, sniedzot otram Līdzējam visu tā rīcībā esošo informāciju par attiecīgajiem apstākļiem.”
	Atbilde: Pasūtītājs ir izvērtējis priekšlikumu, taču norādītā līguma punkta redakcija neatbilst punkta būtībai, proti, punkta saturs expresis verbis ir vērsts uz priekšnosacījumu atrunāšanu zaudējumu iestāšanās gadījumā, kas sakrīt ar Civillikuma regulējumu, tostarp attiecībā uz nepieciešamību paredzēt saprātīgus zaudējumu novēršanas pienākumus. 
Priekšlikumā minētā papildināmā daļa par pienākumu informēt otru pusi par zaudējumu rašanos nav sasaistīta ar iepriekš norādīto punkta būtību. 
Ņemot vērā minēto, uzskatām, ka apspriedes ar piegādātājiem pielikumā pievienotā iepirkuma līguma punkta redakcija ir korekta un skaidra, tāpēc labojumi netiek veikti.

	1. priekšlikums: (Par līguma projekta 7.10. punktu) „Šie līguma punkti dod Pasūtītājam ļoti plašas tiesības izbeigt līgumu, turklāt atsevišķos gadījumos bez pietiekami skaidra pārkāpuma smaguma sliekšņa. 
11.2.1. – nav skaidrs, par kādu paziņojumu ir runa šajā punktā. 
11.2.9. – nav skaidrs, kādi būtu kritēriji secinājumam, ka Izpildītājs nespēj pildīt Līgumu. 
11.2.15. punkts būtībā nozīmē, ka gadījumā ja līgumsodu summa ir sasniegusi 10%, Pasūtītājs drīkst izbeigt līgumu un Izpildītājam ir pienākums pēc tam vēl maksāt 10% līgumsodu par atkāpšanos. 
11.2. būtu jāpapildina, nosakot Izpildītājam konkrētu termiņu pārkāpumu novēršanai, pirms tiesībām vienpusēji izbeigt Līgumu, izņemot gadījumus, ja pārkāpumu nav iespējams novērst. Līdz ar to rekomendējam augstāk uzskaitītos punktus vai nu svītrot vai grozīt, lai nodrošinātu samērīgas prasības un juridisko skaidrību par Līguma izpildes nosacījumiem.”
	[bookmark: _Hlk226714033]Atbilde: Pasūtītājs ir izvērtējis priekšlikumu un precizē, ka atbilstoši Civillikuma 1511. un 1589. pantam tiesības noteikt līguma vienpusējās izbeigšanas gadījumus ir pasūtītāja prerogatīva, kas izriet no pušu privātautonomijas, un katra punkta nepieciešamība ir jau iepriekš izvērtēta, tostarp vērtējot punktu ietekmi uz konkurenci un vienlīdzīgu attieksmi. 
Lai radītu vienotu izpratni par priekšlikumā norādīto apakšpunktu nepieciešamību precizējam, ka:
· līguma 11.2.1. apakšpunktā minētais attiecās uz gadījumiem, kad iepirkuma līguma laikā noskaidrojas, ka izpildītājs nesniedz pakalpojumu, kas noteikts tehniskajā specifikācijā;
· līguma 11.2.9. apakšpunktā minētais punkts ir vispārīgs un katrā situācijā tas tiks piepildīts ar saturu, jo katru situāciju, kurā izpildītājs nespēj turpināt savu saistību izpildi aprakstīt nemaz nebūtu iespējams;
· līgumā noteikto līgumsodu apjomi atbilstoši Civillikuma 1716. panta trešajai daļai nevar pārsniegt 10%, tāpēc minētajā gadījumā maksimālais līgumsods nepārsniegs jau sākotnēji piemērotos 10%.
Pasūtītājs arī precizē, ka līguma 5. nodaļa izvērsti apraksta pakalpojuma sniegšanas laikā konstatēto nepilnību novēršanas kārtību un termiņus, kā arī attiecībā uz vairākiem iepirkuma līguma vienpusējas izbeigšanas punktiem līgumā ir noteikti vai termiņi līguma izpildi turpmāku nepieļaujošu apstākļu novēršanai vai arī pienākums vairākkārtīgi izvērtēt izpildes kvalitāti.
Ņemot vērā minēto, uzskatām, ka apspriedes ar piegādātājiem pielikumā pievienotā iepirkuma līguma punkta redakcija ir korekta un skaidra, tāpēc labojumi netiek veikti.

	1. priekšlikums: (Par līguma projekta 9.7. punktu) „Rekomendējam rediģēt pēdējo teikumu, nosakot Izpildītāja atbildības robežas – “Izpildītājs ir atbildīgs par jebkādiem trešo personu autortiesību aizskārumiem, kas radušies Izpildītāja darbības vai bezdarbības rezultātā.”
	Atbilde: Pasūtītājs ir izvērtējis priekšlikumu un norāda, ka minētais priekšlikums ir pieņemams, precizējot, ka aizskārums, par kuru atbild izpildītājs, ir saistīts tikai ar izpildītāja paša darbībām vai bezdarbību.
Ņemot vērā minēto, līguma projekta 9.7. punkts precizēts redakcijā: „Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu. Izpildītājs nodrošina visu atļauju un tiesību saņemšanu no citām Nodevuma izstrādē iesaistītajām personām, kas nepieciešamas, lai nodotu Pasūtītājam autora mantiskās tiesības un uzturētu tās spēkā. Izpildītājs ir pilnībā atbildīgs par trešo personu autortiesību pārkāpumiem, kas radušies Izpildītāja darbības vai bezdarbības rezultātā.”.

	1. priekšlikums: (Par līguma projekta 9.8. punktu) „Punkts ir pārāk vispārīgs, kas var uzlikt nesamērīgu atbildību uz Izpildītāju. Rekomendējam to precizēt šādā redakcijā: Izpildītājs ir atbildīgs par trešo personu autortiesību aizskārumiem, kas radušies Izpildītāja darbības vai bezdarbības rezultātā, Pakalpojuma sniegšanas ietvaros izmantojot trešo personu autortiesību objektus bez atbilstoša tiesiskā pamata. Izpildītājs uzņemas atbildību par trešo personu pamatotām pretenzijām un prasībām, kas tieši izriet no šāda Izpildītāja izraisīta autortiesību aizskāruma.”
	Atbilde: Pasūtītājs ir izvērtējis priekšlikumu un norāda, ka minētais priekšlikums ir daļēji pieņemams, precizējot, ka aizskārums, par kuru atbild izpildītājs, ir saistīts tikai ar izpildītāja paša darbībām vai bezdarbību.
Neuzskatām par nepieciešamu papildinājumu daļā „Pakalpojuma sniegšanas ietvaros izmantojot trešo personu autortiesību objektus bez atbilstoša tiesiskā pamata. Izpildītājs uzņemas atbildību par trešo personu pamatotām pretenzijām un prasībām, kas tieši izriet no šāda Izpildītāja izraisīta autortiesību aizskāruma”, ņemot vērā, ka priekšlikumā minētais, ja izriet no papildinājumā iekļautā, proti, izpildītājs atbild tikai par savu darbību vai bezdarbību rezultātā radītu kaitējumu.
Ņemot vērā minēto, līguma projekta 9.8. punkts precizēts redakcijā: „Izpildītājs uzņemas pilnu atbildību par trešo personu prasībām pret Pasūtītāju par autortiesību pārkāpumiem, kas radušies Izpildītāja darbības vai bezdarbības rezultātā”.

	1. priekšlikums: (Par līguma projekta 10.1. punktu) „Nav skaidrs, vai šis attiecas uz visiem gadījumiem Pakalpojumu izpildes procesā? Piemēram, ja novērtējumam tiek pievienots sertificēta eksperta atzinums ar parakstu, vai šādos gadījumos arī personas dati būtu šifrējami? Ja būtu, tad ziņojuma lasītājam nav iespēju pārbaudīt, vai izmantota sertificēta eksperta sniegta informācija. Lūgums precizēt gadījumus, uz kuriem šis nosacījums neattiecas.”
	Atbilde: Pasūtītājs ir izvērtējis priekšlikumu un precizē, ka līguma 10.1.apakšpunkts attiecas uz personas datu apmaiņu visā Pakalpojuma izpildes procesā, taču tas nenozīmē, ka katrs dokuments, kurā ir personas dati, obligāti jāšifrē vai ka no dokumenta jādzēš tā izpildei nepieciešamie dati. Sertificēta eksperta vārds, uzvārds, sertifikāta dati un paraksts var palikt atzinumā, jo tie nepieciešami eksperta autorības, kompetences un atzinuma autentiskuma pārbaudei, bet pats dokuments jānodod drošā un piekļuves ziņā kontrolētā veidā.
Prasība neparedz izņēmumu personas datu statusam, bet pieļauj šifrēšanas vietā izmantot citus samērīgus tehniskus un organizatoriskus aizsardzības pasākumus.
Ņemot vērā minēto, uzskatām, ka apspriedes ar piegādātājiem pielikumā pievienotā iepirkuma līguma punkta redakcija ir korekta un skaidra, tāpēc labojumi netiek veikti.

	1. priekšlikums: (Par līguma projekta 10.10. punktu) „Nav skaidrs, vai šis attiecas uz visiem gadījumiem Pakalpojumu izpildes procesā? Lūgums precizēt, cita starpā ņemot vērā komentāru punktam 10.1. augstāk.”
	Atbilde: Pasūtītājs ir izvērtējis priekšlikumu un precizē, ka līguma 10.10. punkts nav attiecināms uz visiem gadījumiem, kad Pakalpojumu izpildes procesā tiek izmantoti vai nodoti dokumenti, kas satur personas datus.
Papildu vienošanās, kurā ietvertas Vispārīgās datu aizsardzības regulas 28. panta prasības, ir slēdzama tikai tad, ja Pakalpojumu izpildes ietvaros viens Līdzējs apstrādā personas datus otra Līdzēja vārdā un atbilstoši otra Līdzēja dokumentētiem norādījumiem, tādējādi starp Līdzējiem izveidojot pārziņa un apstrādātāja attiecības.
Šīs punkts darbosies tad, ja līguma izpildes procesā Departaments sniegs izpildītājam informāciju, kas satur fizisko personu datus (piem. iedzīvotāju priekšlikumus) un šī informācija būs nepieciešama, lai izpildītu līgumu.
Ņemot vērā minēto, uzskatām, ka apspriedes ar piegādātājiem pielikumā pievienotā iepirkuma līguma punkta redakcija ir korekta un skaidra, tāpēc labojumi netiek veikti.

	1. priekšlikums: (Par līguma projekta 11.8. punktu) „Pašreizējā redakcijā punkts ir nesamērīgs pret Izpildītāju. Ja Līdzēji nevar vienoties par Līguma izpildes turpināšanas lietderību un nosacījumiem, vai Pasūtītājs var nekavējoties izbeigt Līgumu un nemaksāt par veikto Pakalpojumu daļu?”
	Atbilde: Pasūtītājs ir izvērtējis priekšlikumu un precizē, ka līguma 11.9. punkts atrunā priekšlikumā norādīto jautājumu, proti, līguma pirmstermiņa izbeigšanas gadījumos izpildītājs 3 (trīs) darba dienu laikā iesniedz pasūtītājam sniegto pakalpojumu pieņemšanas-nodošanas aktu, kuru pasūtītājs akceptē saskaņā ar šī līguma 5.daļu vai veic nepieciešamās korekcijas pirms akceptēšanas. Ja pieņemšanas-nodošanas akts netiek iesniegts šajā punktā minētajā termiņā, pasūtītājam ir tiesības vienpusēji noteikt izpildīto, līguma noteikumiem atbilstošo pakalpojumu apjomu. 
Ņemot vērā minēto, uzskatām, ka apspriedes ar piegādātājiem pielikumā pievienotā iepirkuma līguma punkta redakcija ir korekta un skaidra, tāpēc labojumi netiek veikti.



